b'\n_START_ARTICLE_\nTun\xc3\xb8 Fyr\n_START_SECTION_\nFyrt\xc3\xa5rnets historie\n_START_PARAGRAPH_\nI 1700-tallet var kirket\xc3\xa5rnet ved at falde sammen, \xc3\xb8boerne havde planer om at rive kirket\xc3\xa5rnet ned, s\xc3\xa5 der ikke skulle bruges penge p\xc3\xa5 vedligeholdelse. \xc3\x98ens degn, Michel S\xc3\xb8rensen Degn, anmodede allerede i 1796 amtmanden i \xc3\x85rhus om at f\xc3\xa5 indrettet kirket\xc3\xa5rnet med et lampefyr, hvis der kunne skaffes penge til det udefra, og fyrv\xc3\xa6senet ville betale for den fremtidige drift og vedligeholdelse._NEWLINE_1798 bes\xc3\xb8gte Lodsv\xc3\xa6senets leder Poul de L\xc3\xb8ven\xc3\xb8rn (1751-1826), som under en tjenesterejse i 1798 blev pr\xc3\xa6senteret for \xc3\xb8nsket om et fyr p\xc3\xa5 Tun\xc3\xb8._NEWLINE_Den 1. februar 1801 blev blev det 11 meter h\xc3\xb8je kirket\xc3\xa5rn indrettet som lampefyr. Inden fyret kunne tages i brug, var kirket\xc3\xa5rnet blevet restaureret og forh\xc3\xb8jet med 6 meter og havde f\xc3\xa5et monteret et lampefyr i det hvide kirket\xc3\xa5rn. _NEWLINE_1846 blev lampefyret erstattet af et linseapparat. _NEWLINE_1902 fik fyret fik fyret indlagt en hvid vinkel, der til hj\xc3\xa6lp for fiskerierhvervet angiver sejlretningen til Tun\xc3\xb8 Havn. _NEWLINE_1906  blev kirket\xc3\xa5rnet forh\xc3\xb8jet til den nuv\xc3\xa6rende h\xc3\xb8jde 31 meter over havet og \xc3\xa6ndret til et vinkelfyr. _NEWLINE_1921 fik fyret installeret en blaugasbr\xc3\xa6nder.'